Victor Sohm

Victor Sohm (født 19. juni 1869 i Dornbirn, Østerrike, død 15. desember 1960 i Trogen, Sveits), oppvokst i Bregenz,Minneord og jubileumsomtaler (publisert av Historisches Alpenarchiv, besøkt 6. september 2015) var en av Østerrikes første skiløpere.

Sohm prøvde seg først på ski i 1887. Etter et opphold i USA tok han opp igjen skiinteressen, blant annet for å bestige fjell.Hannes Schneider - Stuben am Arlberg: Viktor Sohm als Skilehrer  (besøkt 6. september 2015) Sammen med to venner var han 1. januar 1900 først til topps på fjellet Schesaplana (2965 moh.) på ski.Tim Ashburner: The history of ski jumping. Quiller Press, Wykey, Shrewsbury 2003. ISBN 1-904-057-15-2 (s. 47-48) I desember 1901 besteg han også, som den første, fjellet Valluga (2809 moh.) på ski.BergNews: Damals (besøkt 6. september 2015)

Victor Sohm og kompanjongen Madlener utviklet og solgte skibindinger, skismøring og skifeller. Sohm ble i Glarus i 1905 den første sveitsiske mester i skihopping. Med et hopp på 17 meter ble han likevel klart slått av de to nordmennene Leif Berg og Thorleif Bjørnstad, som deltok i en egen gjesteklasse og nådde 27 og 25 meter. Sohm er også kjent som forbilde for og den første skiinstruktøren til Hannes Schneider, senere selv en kjent skipioner, som deltok da Sohm i 1906 holdt det første skikurset i Østerrike i Zürs.

Sohm grunnla sammen med Friedrich Eyth roklubben Ruderverein Wiking i Bregenz.Ruderverein Wiking Bregenz: RV Wiking Bregenz, 1887-1940  (besøkt 6. september 2015) Han var den første president for Østerrikes skiforbund, som ble stiftet i 1905.

Sohmbreen i Antarktis fikk i 1959 navn etter Victor Sohm.Australian Antarctic Data Centre: Sohm Glacier (besøkt 6. september 2015)

 Referanser 

Kategori:Østerrikske skisportsutøvere
Kategori:Østerrikske skihoppere
Kategori:Idrettsledere
Kategori:Personer fra Dornbirn